text: Усамотяване сред природата | Учене за промяна
  Съвременният живот се е превърнал в непрекъснато състезание между различни стимули, които се опитват да привлекат вниманието ни и да ни въздействат, за да взимаме определени решения. Големите банери и реклами по улиците, социалните мрежи, онлайн връзките към дадено съдържание и интернет рекламите отвличат вниманието ни и ни държат далеч от важните неща в живота.
  Ние се нуждаем от миг на мълчание и усамотение, в който можем да разсъждаваме за важното, за мечтите и откровенията ни, за миналото и бъдещето, за мислите и емоциите ни.
  Перфектният начин да си осигурим такова преживяване е да прекараме известно време сами сред природата. Време, в което да се скрием в гората, между дърветата, до езеро, на върха на хълм, до поток и т.н.
  Можем да отидем там за ден-два или само за няколко часа. Можем да си вземем дневник, храна и подходяща екипировка, за да си направим защитен подслон или просто раница с топли дрехи.
  Някои хора не взимат със себе си дори часовник, телефон или дневник, защото искат да бъдат съвсем сами. Няма значение как прекарвате времето си на усамотение, единственото важно нещо е да не се разсейвате (с други хора, книги, технологии и т.н.).
  Когато сте сами в гората, вие ставате част от нея. Свързвате се с ритъма на Земята и с Вселената отвътре и отвън. Природата ще бъде ваш водач и защитник, за да се върнете безопасно от това приключение. Когато Скитникът отиде сред природата с открито сърце и с ясни намерения, той може да получи откровения, които няма как да постигне на друго място.